बुद्धको अस्तु समाधिस्थलको १२० बिघा जग्गा ९९ वर्षका लागि लिजमा दिएर लुट मच्चाइयो : एमाले 
प्रमुख प्रतिपक्षी एमालेले बुद्धको अस्तु समाधिस्थल रामग्रामको १२० बिघा जग्गा एउटा कम्पनीलाई ९९ वर्षका लागि दिएर लुट मच्चाइएको बताएको छ । प्रतिनिधिसभाको बुधबारको बैठकमका एमालेका प्रमुख सचेतक पदम गिरीले लुम्बिनी कोषको पदाधिकारीमा यस्तै काम गर्नका लागि आफूनिकट मान्छेहरूलाई नियुक्त गरिएको भन्दै प्रश्न उठाएका हुन् ।
काठमाडौँ — प्रमुख प्रतिपक्षी एमालेले बुद्धको अस्तु समाधिस्थल रामग्रामको १२० बिघा जग्गा एउटा कम्पनीलाई ९९ वर्षका लागि दिएर लुट मच्चाइएको बताएको छ । प्रतिनिधिसभाको बुधबारको बैठकमका एमालेका प्रमुख सचेतक पदम गिरीले लुम्बिनी कोषको पदाधिकारीमा यस्तै काम गर्नका लागि आफूनिकट मान्छेहरूलाई नियुक्त गरिएको भन्दै प्रश्न उठाएका हुन् ।सरकारका क्रियाकलापले गर्दा जनता लाज मानेर मुख छोप्दै हिँड्नुपर्ने अवस्था आएको गिरीको भनाइ थियो । 'बुद्धको अस्तु समाधिस्थल छ । पुरातात्विक क्षेत्र छ त्यस्तो क्षेत्रमा ११६ बिघा जमिन व्यक्ति र ४ बिघा पुरातात्विक विभागको गरी १२० बिघा जमिन कुनै घरबेटीका छोराहरूका नाममा कम्पनी दर्ता गराएर ९९ वर्षका लागि लिजमा दिने, योभन्दा ठूलो लुट के हुन्छ ?,' उनले भने, 'देशमा दिनदहाडै लुट मच्चिएको छ । लुट खसोटको राज्य भएको छ देश । सबै मान्छेले मुख छोपेर हिँड्नुपर्ने भएको छ, सरकारको गतिविधि हेर्दा लाज मानेर हिँड्नुपर्ने अवस्था आयो । बिनाप्रतिस्पर्धा ९९ वर्षलाई सरकार कुन स्थितिसमा छ कुन धरातलमा छ ? सरकार र गठबन्धनले बुझोस् जनताभन्दा ठूलो दलाल र तस्कर होइन ।'लुम्बिनी विकास कोषमा पदाधिकारी नियुक्त गर्दा विवादित व्यक्तिलाई यस्तै काम गर्नका लागि नियुक्त गरिएको गिरीको भनाइ छ । 